d0eef2bc32ef45dd5bc9173eca23446b
Διακόσμηση Μπάνιου: Ποιες επιλογές έχεις;
-----------------------------------------


douleutaras.gr
2020.34
#### **1. Βάλε χρώμα**


Για να δημιουργηθεί ένα όμορφο σκηνικό στο μπάνιο σου, θα πρέπει να βάλεις χρώμα. Για τη διακόσμηση μπάνιου, μπορεί να προστεθεί χρώμα στο χώρο με πολλούς τρόπους. Πέραν από το βάψιμο των τοίχων, μπορεί να τοποθετηθεί κάποιο έπιπλο σε έντονο χρώμα, είτε η αλλαγή αφορά στο έπιπλο του νιπτήρα, είτε σε κάποιο ντουλάπι στο χώρο.


#### **2. Δημιούργησε κάποια αντίθεση χρώματος**


Οι τάσεις στη διακόσμηση μπάνιου ορίζουν την επιλογή ενός έντονου χρώματος, ώστε να υπάρχει αντίθεση και να μην υπερφορτώνεται ο χώρος. Μπορείς να επιλέξεις κάποιο έντονο χρώμα στη μια πλευρά του τοίχου ή να κινηθείς σε παλ αποχρώσεις και να εμπλουτιστεί ο χώρος με διάφορα διακοσμητικά ή πετσέτες σε έντονο χρώμα.


#### **3. Επίλεξε τον σωστό καθρέφτη**


Η επιλογή του καθρέφτη είναι καθοριστικής σημασίας για το μπάνιο σου. Επίλεξε ένα σχετικά μεγάλο καθρέφτη για το χώρο πάνω από το νιπτήρα σου, ώστε να δώσει βάθος και να μεγαλώσει το χώρο. Η επιλογή αυτή είναι ιδιαίτερα χρήσιμη στη διακόσμηση μικρού μπάνιου.


#### **4. Άλλαξε το έπιπλο του νιπτήρα**


Αν δεν θες να αγοράσεις νέα έπιπλα μπορείς να αναπαλαιώσεις τα παλιά. Επίλεξε ένα παλιό σου έπιπλο και συμβουλέψου κάποιον έμπειρο διακοσμητή για τις αλλαγές που μπορούν να γίνουν σε αυτό. Χρησιμοποίησέ το ως βάση για το νιπτήρα σου και εκμεταλλεύσου τους αποθηκευτικούς χώρους κατάλληλα. Το μπάνιο σου θα αλλάξει ριζικά και θα αποκτήσει ένα πιο προσωπικό στυλ.


#### **5. Πρόσθεσε φυτά**


Η προσθήκη φυτών στο χώρο αποτελεί άλλη μια απόφαση που πρέπει να πάρεις στη διακόσμηση μπάνιου. Τα φυτά είναι ικανά να αναδείξουν το μπάνιο, ενώ απορροφούν την υγρασία και καθαρίζουν την ατμόσφαιρα. Ένα αρωματικό γλαστράκι στο έπιπλο του νιπτήρα θα δώσει ένα φρέσκο ύφος στο μπάνιο σου.


#### **6. Πρόσθεσε κεριά και διακοσμητικά**


Η προσθήκη κεριών και διακοσμητικών αποτελεί μια απλή κίνηση που αλλάζει δραστικά την ατμόσφαιρα του μπάνιου. Τα διακοσμητικά στο χώρο μπορούν να είναι στην έντονη απόχρωση που έχεις επιλέξει, για να κάνει αντίθεση με τις παλ αποχρώσεις στο μπάνιο σου. Ο έμπειρος διακοσμητής που θα αναλάβει την εργασία σου, θα πραγματοποιήσει για εσένα τις καλύτερες επιλογές και τους καλύτερους συνδυασμούς σε διακοσμητικά για το μπάνιο, ώστε να πλαισιωθεί η διακόσμηση μοναδικά.


#### **7. Τοποθέτησε βότσαλα**


Δεν χρειάζεται να ξοδεύεις χρήματα σε ακριβά διακοσμητικά, για να έχεις μια πετυχημένη διακόσμηση μπάνιου! Μια καλή λύση είναι να προστεθούν, με έξυπνες κινήσεις, μερικά βότσαλα. Η επιλογή αυτή θα δώσει έναν καλοκαιρινό και θαλασσινό αέρα στο χώρο!


#### **8. Πρόσθεσε κάδρα με φωτογραφίες**


Σε μέρος του τοίχου που δεν καλύπτεται από πλακάκια μπορείς να τοποθετήσεις μοναδικά κάδρα με ωραίες φωτογραφίες. Μια πρωτότυπη αλλά ξεχωριστή πρόταση που θα τραβήξει τα βλέμματα.


Για να είσαι σίγουρος/-η για τον σωστό συνδυασμό των παραπάνω tips και να δημιουργήσεις το σωστό σκηνικό στη διακόσμηση μπάνιου, μπορείς να συμβουλευτείς τους αξιόπιστους επαγγελματίες διακοσμητές του Douleutaras.gr.


71812693f137937108e3ec10cbb134d5
Ποιες είναι οι εναλλακτικές λύσεις για πλακάκια στη Διακόσμηση Μπάνιου;
-----------------------------------------------------------------------


douleutaras.gr
2020.34
#### **1. Διακόσμηση μπάνιου με άσπρα πλακάκια**


Τα άσπρα πλακάκια ή τα πλακάκια σε παλ αποχρώσεις αποτελούν μια διαχρονική επιλογή στη διακόσμηση μπάνιου. Αν θες να σπάσεις τη μονοτονία, μπορείς να βάψεις τους τοίχους σε άλλο χρώμα ή να χρησιμοποιήσεις στο χώρο χρωματιστά έπιπλα και διακοσμητικά.


#### **2. Διακόσμηση μπάνιου με πλακάκια με σχέδια**


Άλλη μια αισθητική αλλαγή που μπορεί να πραγματοποιηθεί στο χώρο του μπάνιου είναι η τοποθέτηση πλακιδίων με σχέδια. Στο εμπόριο, υπάρχουν πολλές επιλογές σε πλακάκια με σχέδια που μπορούν να αλλάξουν το σκηνικό και να κάνουν το μπάνιο σου να φαίνεται πιο σύγχρονο.


#### **3. Διακόσμηση μπάνιου χωρίς πλακάκια**


Σίγουρα, τα παλιά πλακάκια μπορεί να μην ταιριάζουν με την αισθητική του νέου χώρου που θες να δημιουργήσεις. Ωστόσο, δεν χρειάζεται να τοποθετήσεις ξανά καινούργια πλακάκια για να ολοκληρωθεί η διακόσμηση μπάνιου. Οι νέες τάσεις διακόσμησης στο μπάνιο, ορίζουν πως μπορείς απλά να αφαιρέσεις τα παλιά πλακάκια και να βάψεις τους τοίχους του μπάνιου σου στο χρώμα που επιθυμείς.


b190e47dc17f59e521524590d63d79e3
Γιατί να επιλέξεις τους επαγγελματίες του Douleutaras.gr στη Διακόσμηση Μπάνιου;
--------------------------------------------------------------------------------


douleutaras.gr
2020.34
Η διακόσμηση μπάνιου μπορεί να φαίνεται μια εύκολη διαδικασία, αλλά δεν είναι. Ένας έμπειρος διακοσμητής μπορεί να σε βοηθήσει να πραγματοποιήσεις τις σωστές επιλογές για τον συνδυασμό των επίπλων, των χρωμάτων και των αντικειμένων στο χώρο. Επιπλέον, ένας επαγγελματίας διακοσμητής μπορεί να σου προσφέρει μοναδικές προτάσεις που θα εκπροσωπούν το γούστο και την προσωπικότητά σου.


Εάν θέλεις να αλλάξεις τη διακόσμηση του μπάνιου σου, μπορείς να εμπιστευτείς την εργασία σου στους αξιολογημένους διακοσμητές της πλατφόρμας μας. Συμπληρώνοντας τη σύντομη φόρμα, θα λάβεις άμεσα τις καλύτερες προσφορές από τους έμπειρους επαγγελματίες του κλάδου.  


**Πριν προχωρήσεις στη δική σου διακόσμηση, μπορείς να δεις παρακάτω παραδείγματα από εντυπωσιακές διακοσμήσεις μπάνιων:**

